pythainlp/thai-wiki-dataset-v3 huggingface dataset:
เอ็ดเวิร์ด เบลลามี

เอ็ดเวิร์ด เบลลามี (Edward Bellamy; 26 มีนาคม ค.ศ. 1850 – 22 พฤษภาคม ค.ศ. 1898) เป็นนักเขียนชาวอเมริกัน เกิดที่เมืองชิกาพีในรัฐแมสซาชูเซตส์ เป็นบุตรของรูฟัส คิง เบลลามีและมาเรีย ลุยซา พัตนัม เบลลามี เบลลามีเรียนที่โรงเรียนในเมืองชิกาพีก่อนจะเรียนต่อที่วิทยาลัยยูเนียนในเมืองสคีเนคทาดี รัฐนิวยอร์ก แต่เรียนได้ไม่นานก็ตัดสินใจเดินทางไปยุโรปและใช้เวลาส่วนใหญ่อยู่ในประเทศเยอรมนี เมื่อกลับมาสหรัฐ เขาเรียนกฎหมายแต่ต่อมาสนใจด้านหนังสือพิมพ์
จึงทำงานที่นิวยอร์กโพสต์ ก่อนจะกลับไปที่รัฐแมสซาชูเซตส์เพื่อทำงานที่สปริงฟิลด์ยูเนียน
เมื่ออายุได้ 25 ปี เบลลามีป่วยเป็นวัณโรคและไปรักษาตัวที่ฮาวาย เมื่อกลับมาเขาหันมาทำงานเป็นนักเขียน ในปี ค.ศ. 1882 เขาแต่งงานกับเอ็มมา ออกัสตา แซนเดอร์สัน ทั้งคู่มีบุตรด้วยกัน 2 คน เบลลามีเสียชีวิตด้วยวัณโรคในปี ค.ศ. 1898  บ้านที่เขาอาศัยอยู่ตั้งแต่เด็กในเมืองชิกาพีได้รับการประกาศให้เป็นสิ่งสำคัญทางประวัติศาสตร์แห่งชาติในปี ค.ศ. 1971
เบลลามีมีผลงานที่สำคัญคือนวนิยายแนววิทยาศาสตร์เรื่อง มองกลับ (Looking Backward) ตีพิมพ์ในปี ค.ศ. 1888 มีเนื้อหาเกี่ยวกับประเทศสหรัฐอเมริกาในอนาคต (ค.ศ. 2000) ซึ่งเป็นสังคมในอุดมคติ เขาสนับสนุนแนวคิดสังคมนิยม (เบลลามีใช้คำว่า nationalism–ไม่ได้เกี่ยวข้องกับชาตินิยม) อุตสาหกรรมในการแก้ปัญหาทุนนิยม การใช้ "กองทัพอุตสาหกรรม" ในการขับเคลื่อนเศรษฐกิจและสังคม รวมถึงสะท้อนความทุกข์ยากและความเหลื่อมล้ำทางสังคมในศตวรรษที่ 19 นิยายเรื่องนี้ได้รับการตอบรับดีมาก เป็นรองแค่ Uncle Tom's Cabin ของแฮเรียต บีเชอร์ สโตว์และ Ben-Hur: A Tale of the Christ ของลิว วอลเลซ และก่อให้เกิดกระแส Nationalist Clubs ซึ่งเป็นกลุ่มคนที่สนับสนุนแนวคิดของนิยายเรื่องนี้ในช่วงปลายทศวรรษ 1880
== อ้างอิง ==
== แหล่งข้อมูลอื่น ==
นักเขียนชาวอเมริกัน
บุคคลจากรัฐแมสซาชูเซตส์
เสียชีวิตจากวัณโรค
แอสคลีเพียส

แอสคลีเพียส (Asclepius) (ละติน: Aesculapius, กรีก: Asklepios) เป็นเทพเจ้าแห่งการแพทย์ การรักษา และการฟื้นคืนชีพ ในตำนานเทพปกรณัมกรีกในยุคกรีกโบราณ แอสคลีเพียส เป็นตัวแทนของการรักษาทางการแพทย์ บุตรสาวและบุตรชายของแอสคลีเพียสต่างก็มีความสำคัญเกี่ยวกับการแพทย์ด้วยเช่นกัน
บุตรสาวของแอสคลีเพียสได้แก่ ไฮเจีย (Hygea) เป็นเทพีแห่งสุขอนามัยและความสะอาด ลาโซ (Laso) เป็นเทพีแห่งการฟื้นฟู อาเซโซ (Aceso) และ แพนะเซีย (Panacea) เทพีแห่งการรักษา บุตรชายของแอสคลีเพียส มาเคออน (Machaon) และ โพดาลิริอุส (Podalirius) เป็นศัลยแพทย์ทหารของกรีก ปรากฏชื่ออยู่ในสงครามเมืองทรอย
แอสคลีเพียส เป็นบุตรของเทพเจ้าอะพอลโล ซึ่งถือว่าเป็นเทพเจ้าแห่งการแพทย์เช่นกัน คทาของแอสคลีเพียสใช้แทนสัญลักษณ์แทนการแพทย์ในสมัยกรีกและใช้มาจนถึงปัจจุบัน
==ตำนานวิทยา==
แอสคลีเพียส เป็นบุตรของเทพเจ้าอะพอลโล ที่เกิดกับโคโรนิส เมื่ออะพอลโลไม่อยู่ โคโรนิส ซึ่งกำลังตั้งครรภ์ ได้นอกใจตกหลุมรัก อิสคิส (Ischys) บุตรของอีลาตัส (Elatus) เมื่ออะพอลโลรู้เข้าด้วยความโกรธและเสียใจจึงส่ง อาร์ทิมิส ผู้เป็นพี่สาวไปฆ่านางเสีย ขณะที่ร่างของโคโรนิสกำลังจะถูกเผา อะพอลโลรู้สึกตัวว่าในท้องของนางมีทารกอยู่จึงให้ อาร์ทิมิส นำทารกในครรภ์ออกมาและนำไปให้ ไครอน ซึ่งเป็นเซนทอร์เลี้ยงที่หุบเขาเพลิออน
ไครอนได้เลี้ยงดูและสอนวิชาการรักษาให้แก่แอสคลีเพียส แอสคลีเพียสเติบโตและเป็นผู้ที่มีจิตใจดี เพื่อเป็นการตอบแทนที่แอสคลีเพียสเป็นผู้ที่มีจิตใจดีนั้น ได้มีงูมาคอยกระซิบสอนความรู้ทางการรักษาให้แก่แอสคลีเพียสข้าง ๆ อยู่เสมอ (งูในคติของกรีก หมายถึงความรู้ และการรักษา) แอสคลีเพียสจะมีคทาประจำตัวและมีงูพันรอบคทานั้น ต่อมาคทาของแอสคลีเพียสได้กลายมาเป็นสัญลักษณ์แห่งการรักษา เชื่อว่างูที่พันรอบคทาของแอสคลีเพียสเป็นงูที่ชื่อ เอสคูลาเปียน ซึ่งเป็นงูไม่มีพิษ พบได้ทั่วไปในแถบเมดิเตอร์เรเนียนในปัจจุบัน
อัสคลืปิอุส มีความเชี่ยวชาญในการแพทย์เป็นอย่างมาก มากกว่าอาจารย์และบิดา ถึงขนาดที่สามารถชุบชีวิตคนตายให้ฟื้นคืนชีพได้ และคอยช่วยเหลือมนุษย์ให้หายเจ็บไข้ได้ป่วย
แอสคลีเพียส แต่งงานกับอิพีโอนี (Epione) เทพีแห่งการบรรเทาปวด มีบุตรสาว 4 คน คือ ไฮเจีย ลาโซ อาเซโซ และแพนะเซีย บุตรชาย 3 คนคือ มาเคออน โพดาลิริอุส และ เทเลโฟรัส
==การตายของแอสคลีเพียส==
เทพเจ้าซุส ได้ฆ่าแอสคลีเพียสด้วยอัสนีบาตเพราะว่าได้นำ ฮิปโปไลตัส กลับมาจากความตายและรับทองเป็นการตอบแทน
บ้างก็ว่าแอสคลีเพียสถูกฆ่าเพราะว่าชุบชีวิคคนให้ฟื้นคืนชีพ ทำให้ เฮดีส ไม่พอใจเพราะไม่มีวิญญาณมาที่ยมโลกและเอาเรื่องนี้ไปฟ้องต่อซุสให้หยุดการกระทำของแอสคลีเพียส เรื่องนี้สร้างความแค้นให้แก่อะพอลโลอย่างมาก อะพอลโลจึงฆ่า ไซคลอปส์ ผู้ที่ทำอัสนิบาตให้แก่ซุสเพื่อเป็นการแก้แค้น จากการกระทำนี้ทำให้ซุสไม่พอใจและเอาอะพอลโลไปแขวนไว้บนท้องฟ้า พร้อมกับสั่งให้อะพอลโลคอยรับใช้ แอดมิตัส (Admetus) เป็นเวลา 1 ปี หลังจาก 1 ปีผ่านไป ซุสได้นำอะพอลโลกลับมายังเขาโอลิมปัส ชุบชีวิตไซคลอปส์ และเพื่อเป็นการให้เกียรติได้นำร่างของแอสคลีเพียสไปไว้บนกลุ่มดาวที่มีชื่อว่า กลุ่มดาวคนแบกงู
== อ้างอิง ==
เทพเจ้ากรีก
เทพเจ้าแห่งสุขภาพ
แองเจิลส์ไฟลท์

แอลเจิลส์ไฟลท์ (Angels Flight) เป็นเส้นทางรถรางขึ้นเขา (funicular railway) รางแคบ รางมีขนาด 2 ฟุต 6 นิ้ว (762 มิลลิเมตร) ในเขตบังเกอร์ฮิลส์ใจกลางเมืองลอสแอนเจลิส รัฐแคลิฟอร์เนีย สหรัฐ มีรถคอยให้บริการสองคัน คือ ซีไน (Sinai) กับโอลีเวต (Olivet) วิ่งขึ้นลงสวนกันโดยใช้สายเคเบิลตามเส้นทางที่ยาวเพียง 298 ฟุต (91 เมตร)
== ประวัติ ==

เดิมแองเจิลส์ไฟลท์ถูกสร้างขึ้นเพื่อเชื่อมการเดินทางระหว่างถนนฮิล (Hill Street) กับถนนโอลีฟ (Olive Street) เปิดทำการครั้งแรกเมื่อปี พ.ศ. 2444 จากทุนของพันเอก เจ. ดับเบิลยู. เอ็ดดี (J. W. Eddy) ในนามทางรถรางขึ้นเขาลอสแอนเจลิส (Los Angeles Incline Railway) ที่เริ่มจากสถานีถนนฮิลขึ้นเนินไปยังสถานีถนนโอลีฟ โดยมีรถให้บริการสองคันสวนกันโดยใช้แรงโน้มถ่วง ส่วนชื่อ "แองเจิลส์ไฟลท์" ถูกตั้งขึ้นในปี พ.ศ. 2455 หลังจากที่บริษัทเงินทุนแคลิฟอร์เนีย (Funding Company of California) ซื้อกิจการจากเจ้าของเดิม และถูกปิดลงในปี พ.ศ. 2512 เพื่อทำการปรับปรุง
ต่อมาในปี พ.ศ. 2539 แองเจิลส์ไฟลท์เปิดทำการอีกครั้ง แต่คราวนี้ได้ย้ายลงมาด้านใต้ของตำแหน่งเดิมเพื่อเชื่อมถนนฮิลกับแคลิฟอร์เนียพลาซา (California Plaza) และถูกปิดอีกครั้งในปี พ.ศ. 2544 เนื่องจากเกิดอุบัติเหตุร้ายแรง หลังจากนั้นเก้าปีจึงเปิดให้บริการอีกครั้งในวันที่ 15 มีนาคม พ.ศ. 2553 และมีการปิดปรับปรุงในปี พ.ศ. 2554 เนื่องจากมีอุบัติเหตุเล็ก ๆ น้อย ๆ และปัญหาด้านความปลอดภัยจากการออกแบบหรือระบบในตัวรถ
เดือนมีนาคม พ.ศ. 2560 แองเจิลส์ไฟลท์เปิดให้บริการอีกครั้งหลังการปรับปรุงเสร็จสิ้น
== อ้างอิง ==
== แหล่งข้อมูลอื่น ==
Official Angel's Flight website
An Elegy for Two Angels
Angels Flight Virtual Ride 
Stills from movies featuring Angels Flight
การขนส่งระบบรางในสหรัฐ
ประวัติศาสตร์ลอสแอนเจลิส (รัฐแคลิฟอร์เนีย)
เจ้าหญิงมาเบียงแห่งเลโซโท

เจ้าหญิงมาเบียงแห่งเลโซโท ( HRH Princess Mabereng Seeiso of Lesotho) เป็นพระชายาในเจ้าชายซีอีโซแห่งเลโซโท เป็นพระราชขนิษสุณิสาในสมเด็จพระราชาธิบดีเลตซีที่ 3 แห่งเลโซโท พระองค์เสกสมรสกับเจ้าชายซีอีโซแห่งเลโซโท เมื่อวันที่ 15 ธันวาคม พ.ศ. 2546 รับพระราชทานพระอิสริยยศเป็น เจ้าหญิงมาเบียงแห่งเลโซโท อันเป็นพระนามกลางของพระสวามี จากสมเด็จพระราชาธิบดีเลตซีที่ 3
== อ้างอิง ==
บุคคลที่ยังไม่ทราบปีที่เกิด
เจ้าหญิงเลโซโท
บุคคลจากมาเซรู
บุคคลที่ยังมีชีวิตอยู่
ฟูจิวาระ โนะ มิชิตากะ

ฟูจิวาระ โนะ มิชิตากะ ( , พ.ศ. 1496 – 12 พฤษภาคม พ.ศ. 1538) บุตรชายคนโตของ คาเนอิเอะ เป็น คูเกียว (ขุนนางญี่ปุ่น) แห่ง ยุคเฮอัง เขาทำหน้าที่เป็นผู้สำเร็จราชการแทนพระองค์ (เซ็ชโช) ให้กับ จักรพรรดิอิจิโจ และต่อมาในฐานะ คัมปากุ จักรพรรดิอิจิโจอภิเษกกับเทชิ (ซาดาโกะ) ธิดาของมิชิตากะ ดังนั้นความสัมพันธ์ที่ใกล้ชิดระหว่างราชวงศ์กับฟูจิวาระจึงดำเนินต่อไป
มิชิตากะบางครั้งถูกเรียกว่า นิโจ คัมปากุ หรือ Naka-no-Kampaku
== อ้างอิง ==
Frederic, Louis (2002). "Japan Encyclopedia." Cambridge, Massachusetts: Harvard University Press.
Papinot, Edmond (1910). Historical and geographical dictionary of Japan. Tokyo: Librarie Sansaisha.
Owada, T. et al. (2003). ‘’Nihonshi Shoka Keizu Jimmei Jiten’’. Kōdansya. (Japanese)
Kasai, M. (1991). ‘’Kugyō Bunin Nenpyō’’. Yamakawa Shuppan-sha. (Japanese)
Hioki, S. (1990). ‘’Nihon Keifu Sōran’’. Kōdansya. (Japanese)
ขุนนางญี่ปุ่น
บุคคลในยุคเฮอัง
ตระกูลฟุจิวะระ
หน่วยราชการในพระองค์

หน่วยราชการในพระองค์ คือ ส่วนราชการที่ปฏิบัติหน้าที่เกี่ยวกับราชการในพระองค์และพระราชกรณียกิจขององค์พระมหากษัตริย์และพระบรมวงศานุวงศ์ โดยปฏิบัติราชการขึ้นตรงต่อพระมหากษัตริย์ มีการจัดระเบียบราชการและการบริหารงานบุคคลเป็นการเฉพาะให้เป็นไปตามพระราชอัธยาศัย เพื่อให้การบริหารราชการในพระองค์เหมาะสมและสอดคล้องกับภารกิจของราชการในพระองค์ และสอดคล้องกับบทบัญญัติของรัฐธรรมนูญแห่งราชอาณาจักรไทย
== โครงสร้าง ==
หน่วยราชการในพระองค์ ประกอบไปด้วยโครงสร้างหลัก 3 หน่วยงาน คือ
สำนักงานองคมนตรี
สำนักพระราชวัง
หน่วยบัญชาการถวายความปลอดภัยรักษาพระองค์
== แหล่งข้อมูลอื่น ==
หน่วยราชการในพระองค์
พระราชบัญญัติระเบียบบริหารราชการในพระองค์ พ.ศ. ๒๕๖๐ ราชกิจจานุเบกษา เล่ม ๑๓๔ ตอน ๔๘ ก หน้า ๑ ๑ พฤษภาคม ๒๕๖๐
แนะนำเว็บไซต์หน่วยงานภาครัฐ ส่วนราชการไม่สังกัดสำนักนายกรัฐมนตรี กระทรวง หรือทบวง: หน่วยราชการในพระองค์ 
พระมหากษัตริย์ไทย
ราชสำนักไทย
อาดรียานา ลีมา

อาดรียานา ลีมา (Adriana Lima; เกิด 12 มิถุนายน ค.ศ. 1981) เป็นนางแบบและนักแสดงชาวบราซิล เป็นที่รู้จักกันดีในนามของนางฟ้าวิกตอเรียส์ซีเคร็ต ตั้งแต่ปี ค.ศ. 1999 ถึงปี ค.ศ. 2018 และในฐานะนางแบบโฆษกของเครื่องสำอางเมย์เบลลีน  เธอยังได้ถ่ายโฆษณาให้กับซูเปอร์โบวล์และเกียมอเตอร์ ตอนอายุ 15 ปี ลีมาได้รับรางวัล "ซูเปอร์โมเดลออฟบราซิล" จากฟอร์ด และในปีถัดมาเธอก็ได้รับรางวัล "ฟอร์ดโมเดลส์ซูเปอร์โมเดลออฟเดอะเวิลด์"
ลีมาได้รับการจัดอันดับโดย Models.com ให้เป็นหนึ่งในซูเปอร์โมเดลคนใหม่ในอุตสาหกรรมแฟชั่น ตั้งแต่ปี ค.ศ. 2014 ลีมาได้รับการจัดอันดับนางแบบที่ทำรายได้มากที่สุดในโลก ในปี ค.ศ. 2012 ลีมาได้เข้ามาอยู่ในอันดับที่ 4 จากการจัดอันดับของนิตยสารฟอบส์ ซึ่งคาดว่าประมาณ 7.3 ล้านดอลลาร์สหรัฐ ในปี ค.ศ. 2013 เธอเข้ามาอยู่ในอันดับที่ 3 และในปี ค.ศ. 2014 เธอได้อันดับ 2 ด้วยรายได้ 8 ล้านดอลลาร์ ในปี ค.ศ. 2015 เธอครองตำแหน่งอันดับ 2 ด้วยรายได้ 9 ล้านดอลลาร์ ในปี ค.ศ. 2016 เธอยังครองอันดับ 2 ด้วยรายได้ 10.5 ล้านเหรียญสหรัฐ
== อ้างอิง ==
== แหล่งข้อมูลอื่น ==
Adriana Lima at Vogue Magazine
Adriana Lima  at Fashion Styles
บุคคลที่เกิดในปี พ.ศ. 2524
บุคคลที่ยังมีชีวิตอยู่
ชาวบราซิลเชื้อสายโปรตุเกส
นางแบบบราซิล
นักแสดงบราซิล
วิกตอเรียส์ซีเคร็ต
บุคคลจากซัลวาดอร์
ยศทหารมองโกเลีย

ตารางข้างล่างต่อไปนี้คือข้อมูลเกี่ยวกับยศทหารของกองทัพมองโกเลีย ในห้วงสมัยต่างๆ โครงสร้างลำดับชั้นยศ ได้รับแบบธรรมเนียมทหารจาก สหภาพโซเวียต
== สัญญาบัตร ==
=== ค.ศ. 1927-1936 ===
=== ค.ศ. 1936-1944 ===
=== ค.ศ. 1944-1992 ===
=== ค.ศ. 1992-2017 ===
== ประทวน ==
=== ค.ศ. 1927-1944 ===
=== ค.ศ. 1944-1992 ===
=== ค.ศ. 1992-2017 ===
== สีประจำเหล่าทัพ ==
{|
|-
| กองทัพบก: || 
|-
| กองทัพอากาศ (ป้องกันภัยทางอากาศ),หน่วยข่าวกรอง, หน่วยความมั่นคง และ รักษาความปลอดภัย: || 
|-
| พิทักษ์ชายแดน: || 
|-
| กองกำลังภายใน (กองกำลังแห่งชาติ): || 
|-
| ป้องกันพลเรือน และ สถานการณ์ฉุกเฉิน (อาสารักษาดินแดน): || 
|}
== อ้างอิง ==
=== เชิงอรรถ ===
=== บรรณานุกรม ===
== หนังสืออ่านเพิ่มเติม ==
กองทัพมองโกเลีย
โปเกมอน เดอะมูฟวี่ ตอน ย้อนเวลาตามล่าเซเลบี

โปเกมอน เดอะมูฟวี่ ตอน ย้อนเวลาตามล่าเซเลบี  เป็นภาพยนตร์โปเกมอนเดอะมูฟวี่ที่ 4 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 7 กรกฎาคม พ.ศ. 2544
== เรื่องย่อ ==
จาการพยายามที่จะตามหาเซเลบี เจ้าโปเกมอนน้อย ทำให้เขาหลุถย้อนเข้าไปในอถีตถึง 40 ปี หลงเข้าไปอยู่ในป่าใหญ่เพียงลำพัง แต่ได้รับการช่วยเหลือจากหญิงผู้หนึ่งซึ่งอาศัยอยู่ในป่านั้น เขาไม่ละความพยายามที่จะติดตามหาเจ้าเซเลบี แม้จะ ต้องพบกับอุปสรรคและอันตรากเหล่านักล่าโปเกมอน...
== ตอนพิเศษ โปเกมอนผจญภัย 3 ==
== ตัวละคร ==
== เพลงประกอบ ==
== อ้างอิง ==
== แหล่งข้อมูลอื่น ==
ภาพยนตร์อนิเมะที่ออกฉายในปี พ.ศ. 2544
ภาพยนตร์ภาษาญี่ปุ่น
ภาพยนตร์ญี่ปุ่น
ภาพยนตร์โดยโตโฮ
ภาพยนตร์โปเกมอน
เบฮาตี ปรินส์ลัว

เบฮาตี ปรินส์ลัว (Behati Prinsloo; เกิด 16 พฤษภาคม ค.ศ. 1989) เป็นนางแบบสาวชาวแอฟริกาใต้-นามิเบีย อดีตหนึ่งในนางฟ้าวิกตอเรียส์ซีเคร็ต ในปี ค.ศ. 2009 เธอได้เดินโชว์ในงานวิกตอเรียส์ซีเคร็ตแฟชั่นโชว์ ตั้งแต่ปี 2007-2015 และปี 2018
== ประวัติ ==
ปรินส์ลัวเกิดที่ประเทศแอฟริกาใต้ แต่ย้ายมาอยู่ที่ฟันเดอร์ไบล์ปาร์ก ประเทศนามิเบีย พ่อของเบฮาตีมีอาชีพเป็นมีอาชีพเป็นนักธุรกิจที่ประเทศแอฟริกาใต้ เธอเป็นลูกสาวเพียงคนเดียวของลูอิส ฟรานคอยส์ ปรินส์ลัว และแมคดา รอสซัว แม่ของเธอเคยเป็นอดีตนักวิ่งมาก่อน เธอเริ่มมีอาชีพนางแบบเมื่อตอนอายุได้ 16 ปี ด้านชีวิตส่วนตัวของเบฮาตี เธอได้แต่งงานกับนักร้องชาวอเมริกันชื่อว่า แอดัม เลอวีน นักร้องนำวงมารูนไฟฟ์ ที่ประเทศเม็กซิโก เมื่อวันที่ 19 กรกฎาคม ค.ศ. 2014 ทั้งคู่มีลูกสาวด้วยกัน 2 คนคือ: ดัสตี โรส (เกิดเมื่อ ค.ศ. 2016) และกีโอ เกรซ (เกิดเมื่อ ค.ศ. 2018) นอกจากนี้เธอยังเป็นเพื่อนสนิทกับกันดิส สวาเนปุล และลิลี ออลดริดจ์ นางแบบชื่อดังของวิกตอเรียส์ซีเคร็ต
== ผลงาน ==
=== โทรทัศน์ ===
=== มิวสิกวีดีโอ ===
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2532
บุคคลที่ยังมีชีวิตอยู่
นางแบบแอฟริกาใต้
วิกตอเรียส์ซีเคร็ต
ไลส์ รีเบย์รู

ไลส์ รีเบย์รู (Lais Ribeiro; เกิด 5 ตุลาคม ค.ศ. 1990) เป็นนางแบบชาวบราซิล ปัจจุบันเธอเป็นหนึ่งในนางฟ้าวิกตอเรียส์ซีเคร็ต
== อาชีพ ==
เธอเริ่มเดินแบบให้กับชื่อสินค้าต่าง ๆ ในปี ค.ศ. 2009 เช่น เซียซี เชน, ชาแนล, หลุยส์ วิตตอง, กุชชี, โดลเช่ แอนด์ กาบบานา, เวอร์ซาเช และมาร์ค จาค็อบส์ เธอได้ร่วมเดินในงานสัปดาห์แฟชั่นเซาเปาลูและสัปดาห์แฟชั่นรีโอ
เธอถ่ายแบบให้กับโว้กอเมริกัน บราซิล เยอรมัน และอิตาลี และปรากฏตัวในงานโฆษณาของราล์ฟ ลอเร็น, คริสตีย็อง ดียอร์, ทอม ฟอร์ด, แก๊ป และอเมริกัน อีเกิล
นอกจากนี้เธอยังเดินแบบให้กับวิกตอเรียส์ซีเคร็ตแฟชั่นโชว์ ในปี ค.ศ. 2010-2016 และเธอเริ่มเซ็นสัญญาเป็นนางฟ้าวิกทอเรียส์วีเคล็ต ในปี ค.ศ. 2015
== อ้างอิง ==
== แหล่งข้อมูลอื่น ==
Victoria.s Secret
Moda Terra
บุคคลที่เกิดในปี พ.ศ. 2533
นางแบบบราซิล
บุคคลที่ยังมีชีวิตอยู่
วิกตอเรียส์ซีเคร็ต
บุคคลจากเตเรซีนา
ทอร์ด แมกนูซัน

ทอร์ด แมกนูซัน พระสวามีในเจ้าหญิงคริสตินาแห่งสวีเดน พระเชษฐภคินีใน สมเด็จพระราชาธิบดีคาร์ลที่ 16 กุสตาฟแห่งสวีเดน เขาและเจ้าหญิงมีโอรสรวม 3 คน ด้วยการเสกสมรสนี้ ทำให้เจ้าหญิงต้องสละฐานันดร เฮอร์รอยัลไฮนีส แต่ถึงอย่างไรก็ สามารถดำรงพระอิสริยยศเป็นเจ้าหญิงแห่งสวีเดนได้ ส่วนทอร์ดเอง ถือว่าเป็นพระบรมวงศานุวงศ์แห่งสวีเดนด้วยเช่นกัน
== เครื่องราชอิสริยาภรณ์ ==
Knight Grand Officer of the Royal Order of Vasa
Recipient of H.M The King's Medal, Gold 12th in Size
Recipient of the 50th Birthday Medal of King Carl XVI Gustaf
Recipient of the Wedding Medal of Crown Princess Victoria to Daniel Westling
Recipient of the King Carl XVI Gustaf Ruby Jubilee Medal
Recipient of the 70th Birthday Medal of King Carl XVI Gustaf
Officer of the Order of the Legion of Honour
Sir Grand Cross of the Social Grand Order of the Amanranth
== อ้างอิง ==
บุคคลที่เกิดในปี พ.ศ. 2484
นักธุรกิจชาวสวีเดน
กงสุล
บุคคลจากสต็อกโฮล์ม
ศิษย์เก่าจากมหาวิทยาลัยสต็อกโฮล์ม
แจ็กกี ชรอฟฟ์

ไชคิแชน อาอุภอี "แจ็กกี" ชรอฟฟ์ (जयकिशन काकुभाई "जैकी" श्रॉफ; Jaikishen Kakubhai "Jackie" Shroff; เกิด 1 กุมภาพันธ์ ค.ศ. 1957) เป็นนักแสดงชาวอินเดีย เขาทำงานด้านอุตสาหกรรมภาพยนตร์อินเดียกว่า 4 ทศวรรษ ในปี ค.ศ. 2015 เขาปรากฏตัวในภาพยนตร์มากกว่า 207 เรื่อง และได้แสดงในภาพยนตร์ถึง 10 ภาษา ได้แก่ ฮินดี, กงกณี, กันนาดา, มราฐี, โอริยา, ปัญจาบ, เบงกอล, มลยาฬัม, ทมิฬ และเตลูกู
ชรอฟฟ์เริ่มแสดงในปี ค.ศ. 1982 ด้วยการปรากฏในภาพยนตร์ของเดฟ อนานด์ เรื่อง Swami Dada และแสดงนำในภาพยนตร์อีกหลายเรื่อง ในปี ค.ศ. 1986 เขาได้แสดงภาพยนตร์แนวแอ็กชันเรื่อง Karma ภาพยนตร์เรื่องนี้ประสบความสำเร็จด้านรายได้และคำวิจารณ์เป็นอย่างดี และถือเป็นภาพยนตร์ที่ทำรายได้สูงที่สุดในปีนั้น เขายังได้รับการเสนอชื่อเข้าชิงรางวัลฟิล์มแฟร์อวอร์ดส์ 7 ครั้ง อีกทั้งยังได้รับรางวัลภาพยนตร์เอเชียเน็ต ในประเภทนักแสดงผู้มีผลงานโดดเด่น
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2500
บุคคลที่ยังมีชีวิตอยู่
นักแสดงชายชาวอินเดีย
ยุทธการที่ลิหยง

ยุทธการที่ลิหยง  สงครามความขัดแย้งระหว่าง โจโฉ กับบุตรชาย 2 คนของ อ้วนเสี้ยว คือ อ้วนถำบุตรชายคนโตและอ้วนซงบุตรชายคนเล็กที่เกิดขึ้นในช่วง พ.ศ. 745 – พ.ศ. 746 หลังจากอ้วนเสี้ยวถึงแก่กรรมได้ไม่นาน
โดยสมรภูมิการรบครั้งนี้เกิดขึ้นที่เมืองลิหยง ซึ่งปัจจุบันตั้งอยู่ในเขตมณฑลเหอหนานและเหอเป่ย์โดยผลของการรบครั้งนี้ทั้งสองฝ่ายไม่อาจเอาชนะได้แบบเบ็ดเสร็จเด็ดขาด
พ.ศ. 745
พ.ศ. 745
ลิหยง
ซารา ซังไปยู

ซารา ปิงตู ซังไปยู (Sara Pinto Sampaio; เกิด 21 กรกฎาคม ค.ศ. 1991) เป็นนางแบบชาวโปรตุเกส เป็นที่รู้จักกันดีในนามของนางฟ้าวิกตอเรียส์ซีเคร็ต รวมทั้งเป็นนางแบบในสปอตส์อิลลัสเตรตทิด เธอได้ปรากฏตัวในนิตยสารต่าง ๆ เช่น จีคิว, แอล, โว้ก, แกลเมอร์, สปอตส์อิลลัสเตรตทิด เป็นต้น และเธอยังได้รับรางวัลลูกโลกทองคำโปรตุเกสระหว่างปี ค.ศ. 2011–2016 ในฐานะนางแบบยอดเยี่ยม
== อ้างอิง ==
== แหล่งข้อมูลอื่น ==
Sara Sampaio at The Fashion Styles
บุคคลที่เกิดในปี พ.ศ. 2534
บุคคลที่ยังมีชีวิตอยู่
บุคคลจากโปร์ตู
นางแบบชาวโปรตุเกส
วิกตอเรียส์ซีเคร็ต
โรเม สไตรด์

โรเม สไตรด์ (Romee Strijd; เกิด 19 กรกฎาคม 1995) เป็นนางแบบชาวดัตช์ เธอเป็นนางฟ้าวิกตอเรียส์ซีเคร็ตตั้งแต่ปี ค.ศ. 2015
== อ้างอิง ==
== แหล่งข้อมูลอื่น ==
Romee Strijd at Instagram
บุคคลที่เกิดในปี พ.ศ. 2538
บุคคลที่ยังมีชีวิตอยู่
นางแบบเนเธอร์แลนด์
บุคคลจากซูเทอร์เมร์
วิกตอเรียส์ซีเคร็ต
กันดิส สวาเนปุล

กันดิส สวาเนปุล (Candice Swanepoel; เกิด 20 ตุลาคม ค.ศ. 1988) เป็นนางแบบชาวแอฟริกาใต้ เธอเป็นที่รู้จักดีในนามของนางฟ้าวิกตอเรียส์ซีเคร็ต ในปี ค.ศ. 2012 เธอเข้ามาอยู่ในอันดับที่ 10 ของนางแบบที่ทำรายได้มากที่สุดในโลก จัดอันดับโดยนิตยสารฟอบส์
== ครอบครัวและชีวิตในวัยเด็ก ==
สวาเนปุลเป็นลูกสาวของ วิลเลม สวาเนปุล และ ไอลีน สวาเนปุล เธอเติบโตที่ประเทศแอฟริกาใต้ พ่อของเธอเป็นชาวดัตช์ มาจากประเทศซิมบับเว แม่ของเธอเป็นชาวแอฟริกาใต้ เธอมีพี่ชายหนึ่งคนชื่อ สตีเฟ่น ในขณวัยเด็กนั้น เธอได้เต้นบัลเลต์ เข้าโรงเรียนประจำที่ St. Anne's Diocesan College ในเมืองฮิลตัน
== อาชีพ ==
สวาเนปุลได้ปรากฏตัวบนปกนิตยสารโว้กหลายประเทศ คือ อเมริกัน, อิตาลี, อังกฤษ, สเปน, เยอรมัน, รัสเซีย, ออสเตรเลีย, บราซิล, ญี่ปุ่น, เกาหลี, จีน และเม็กซิกัน นิตยสารแอลหลายประเทศ คือ บราซิล, อังกฤษ, เยอรมัน และแอฟริกาใต้ นิตยสารจีคิวหลายประเทศ คือ อังกฤษ, แอฟริกาใต้, โรมาเนีย, เม็กซิกัน และจีน นิตยสารฮาร์เปอส์บะซาร์ คือ อเมริกัน, สเปน, เช็ก, อาร์เจนตินา, ตุรกี และเกาหลี
สวาเนปุลได้เดินแบบให้กับหลายแบนด์ คือ เฟนดิ, ชาแนล, ทอมมี ฮิลฟิเกอร์, โดลเช่ แอนด์ กาบบานา, ไมเคิล คอร์ส, ดอนนา คาราน, เกียบาตติสตา วอลลี่, เจสัน วู, พราบาล กูรัง, แรง&บอนด์, ออสการ์เดอลาเรนต้า, เอลี ซาบ, ไดแอน วอน เฟิร์สเทนเบิร์ก, สปอร์ตแม็กซ์, เบ็ตซีย์ จอห์นสัน, สเตลลา แม็กคาร์ตนีย์, วิกเตอร์ แอน รอฟ, จีวองชี, ฌอง ปอล โกลติเยร์, คริสตีย็อง ดียอร์, Blumarine, ราล์ฟ ลอเรน, และวิกตอเรียส์ซีเคร็ต
ในปี ค.ศ. 2010 สวาเนปุลได้เป็นหนึ่งในนางฟ้าวิกตอเรียส์ซีเคร็ต
== อ้างอิง ==
== แหล่งข้อมูลอื่น ==
นางแบบแอฟริกาใต้
ชาวแอฟริกา
บุคคลที่เกิดในปี พ.ศ. 2531
บุคคลที่ยังมีชีวิตอยู่
วิกตอเรียส์ซีเคร็ต
บุคคลจากจังหวัดควาซูลู-นาตัล
แจสมิน ทุกส์

แจสมิน ทุกส์ (Jasmine Tookes; เกิด 1 กุมภาพันธ์ ค.ศ. 1991) เป็นนางแบบชาวอเมริกัน เธอเป็นหนึ่งในนางฟ้าวิกตอเรียส์ซีเคร็ต
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2534
บุคคลที่ยังมีชีวิตอยู่
บุคคลจากฮันติงตันบีช
ชาวอเมริกันเชื้อสายแอฟริกา
ชาวอเมริกันเชื้อสายบราซิล
ชาวอเมริกันเชื้อสายสหราชอาณาจักร
นางแบบอเมริกัน
นางแบบอเมริกันเชื้อสายแอฟริกัน
วิกตอเรียส์ซีเคร็ต
เลิฟวิงยู

เลิฟวิงยู (Loving U) เป็นมินิอัลบั้มพิเศษช่วงฤดูร้อนของกลุ่มนักร้องหญิงชาวเกาหลีใต้ ซิสตาร์ ออกจำหน่ายเมื่อวันที่ 28 มิถุนายน ค.ศ. 2012 โดยค่ายสตาร์ชิพเอนเตอร์เทนเมนต์ และจัดจำหน่ายโดยโลเอ็นเอ็นเตอร์เทนเมนต์ มีเพลงที่มีชื่อเดียวกับอัลบั้มนี้เป็นซิงเกิลโปรโมต นอกจากนี้ยังมีเพลงจากอัลบั้มเปิดตัว โซคูล 4 เพลง และเพลง "อะโลน" ในเวอร์ชันรีมิกซ์ และเพลงทำใหม่อีก 2 เพลง ได้แก่ "เลิฟวิงยู" และ "ฮอลิเดย์"
== เบื้องหลัง ==
ในวันที่ 11 มิถุนายน ค.ศ. 2012 สตาร์ชิพเอนเตอร์เทนเมนต์แถลงว่า กลุ่มจะปล่อยมินิอัลบั้มพิเศษในช่วงปลายเดือนมิถุนายนนี้ โดยมิวสิกวิดีโอถ่ายทำในรัฐฮาวาย และเผยแพร่ครั้งแรกพร้อมกับเอกซ์เทนเดดเพลย์ในวันที่ 28 มิถุนายน ค.ศ. 2012
== การจัดวางองค์ประกอบเพลง ==
อีพีชุดที่สอง เลิฟวิงยู ประกอบด้วยเพลงทั้งหมด 7 แทร็ก เพลงทำใหม่ 2 เพลง และเพลงรีมิกซ์ 5 เพลงของกลุ่มที่ปล่อยออกมาก่อนหน้านี้ "เลิฟวิงยู" และ "ฮอลิเดย์" เขียนและผลิตโดย ดูเบิล ไซด์คิก "เลิฟวิงยู" เป็นซิงเกิลนำของอัลบั้ม มิวสิกวิดีโอเพลงมีรัฐฮาวายเป็นฉากหลัง และมีจังหวะการเต้นที่สดใส ส่วนเพลง "ฮอลิเดย์" เป็นซิงเกิลที่ 2 ของอัลบั้ม วางจำหน่ายในวันที่ 1 กรกฎาคม ค.ศ. 2012  เพลง "พุชพุช" และ "โซคูล" รีมิกซ์โดยดีเจรูบาทู "อะโลน" และ "มาบอย" รีมิกซ์โดยสเมลส์ และ "ฮาวแดร์ยู" รีมิกซ์โดยเดมีแคต
== มิวสิกวิดีโอ ==
มิวสิกวิดีโอเพลง "เลิฟวิงยู" เผยแพร่ทีเซอร์ของคลิปในวันที่ 25 มิถุนายน ค.ศ. 2012 ทางช่องสตาร์ชิพเอนเตอร์เทนเมนต์ ในยูทูบ และปล่อยมิวสิกวิดีโอออกมาในวันที่ 28 มิถุนายน นอกจากนี้ยังมีการเปิดเผยว่า มิวสิกวิดีโอของเพลง "เลิฟวิงยู" ถ่ายทำในรัฐฮาวาย โดยมีต้นทุนสูงถึง 200 ล้านวอน (5.6 ล้านบาท)
== การส่งเสริมเพลง ==
ซิสตาร์แสดงเพลง "เลิฟวิงยู" ในงานประกาศรางวัลเอ็มเน็ตทเวนตีส์ชอยส์อวอร์ดส์ เมื่อวันที่ 28 มิถุนายน ค.ศ. 2012 และโปรโมตเพลงทางโทรทัศน์เมื่อวันที่ 29 มิถุนายน ในรายการ มิวสิกแบงก์ ทางช่องเคบีเอส2 รวมถึงส่งเสริมเพลงนี้ในรายการ มิวสิกคอร์, อินกีกาโย และ เอ็ม เคาต์ดาวน์ ในการแสดงสดบางรายการยังมีการแมชอัปเพลง "อะโลน", "ฮาวแดร์ยู" และ "โซคูล" ฉบับรีมิกซ์อีกด้วย
== รายชื่อแทร็ก ==
== ชาร์ตเพลง ==
=== อัลบั้มชาร์ต ===
=== ชาร์ตซิงเกิล ===
===ยอดขายและการรับรอง ===
== การออกจำหน่าย ==
== อ้างอิง ==
== แหล่งข้อมูลอื่น ==
อีพีในปี พ.ศ. 2555
อีพีของซิสตาร์
อีพีภาษาเกาหลี
อีพีของค่ายสตาร์ชิปเอนเตอร์เทนเมนต์
เจ้าหญิงโซฟี เจ้าหญิงรัชทายาทแห่งลีชเทินชไตน์

เจ้าหญิงโซฟี เจ้าหญิงรัชทายาทแห่งลีชเทินชไตน์ เคาน์เตสแห่งรีทแบร์ค (เดิม ดัชเชสโซฟีในบาวาเรีย; 28 ตุลาคม ค.ศ. 1967) เป็นพระธิดาในเจ้าชายแม็ก ดยุกในบาวาเรีย กับเจ้าหญิงเอลีซาเบ็ท ดัชเชสในบาวาเรีย ฐานันดรศักดิ์ของเจ้าหญิงโซฟีเมื่อแรกพระราชสมภพคือ เฮอร์รอยัลไฮเนส พระองค์ทรงอภิเษกสมรสกับอาล็อยส์ เจ้าชายรัชทายาท กระนั้น พระสวามีของพระองค์มีฐานันดรศักดิ์ ฮิสเซอรีนไฮเนส ซึ่งเป็นฐานันดรน้อยกว่าพระองค์ แต่พระองค์ก็ได้รับการยกเว้น และสามารถใช้ฐานันดรเมื่อแรกประสูติได้ดังเดิม พระองค์และเจ้าชายอาล็อยส์ มีพระโอรส-ธิดารวม 4 พระองค์
== พระประวัติ ==
เจ้าหญิงโซฟีเป็นพระธิดาคนโตในบรรดาพระบุตรทั้ง 5 พระองค์ ในเจ้าชายแม็ก ดยุกในบาวาเรีย กับเอลีซาเบ็ท ดัชเชสในบาวาเรีย พระองค์เสด็จประสูติ ณ มิวนิก ประเทศเยอรมนี
== อ้างอิง ==
== แหล่งข้อมูลอื่น ==
H.R.H. Hereditary Princess Sophie  - official website of the Princely House of Liechtenstein
เจ้าหญิงลีชเทินชไตน์
ราชวงศ์ลีชเทินชไตน์
ราชวงศ์วิทเทิลส์บัค
ราชวงศ์เยอรมัน
เจ้าหญิงเยอรมัน
เจ้าหญิงบาวาเรีย
บุคคลจากรัฐไบเอิร์น
จอห์น อัมเบลอร์

จอห์น อัมเบลอร์ พระสวามีใน เจ้าหญิงมาร์กาเรธาแห่งสวีเดน พระเชษฐภคืนีใน สมเด็จพระราชาธิบดีคาร์ลที่ 16 กุสตาฟแห่งสวีเดน การเสกสมรสของเจ้าหญิงมาร์กาเรธาในครั้งนี้ ทำให้พระองค์สูญเสียฐานันดร เฮอร์รอยัลไฮนีส แต่สามารถใช้พระอิสริยยศเป็นเจ้าหญิงแห่งสวีเดน จอห์นเสียชีวิตเมื่อวันที่ 31 พฤษภาคม ค.ศ. 2008 อายุรวม 83 ปี
นักธุรกิจชาวอังกฤษ
บุคคลจากเทศมณฑลซัสเซกซ์
เจ้าชายฟรันทซ์ โยเซ็ฟที่ 2 เจ้าผู้ครองลีชเทินชไตน์

เจ้าชายฟรันทซ์ โยเซ็ฟที่ 2 แห่งลีชเทินชไตน์ (Franz Josef II) ทรงเป็นพระประมุขแห่งลีชเทินชไตน์ที่ครองราชย์ยาวนาน 51 ปีซึ่งถือว่ายาวนานเป็นอันดับสามในประวัติศาสตร์ลีชเทินชไตน์ ในรัชสมัยของพระองค์ ผู้หญิงมีสิทธิ์ในการออกเสียงครั้งแรกในประชามติ ค.ศ. 1984 และทรงได้เห็นการพัฒนาของประเทศจากประเทศล้าหลังเป็นประเทศที่ร่ำรวยที่สุดในโลก
ราชรัฐลีชเทินชไตน์ในรัชสมัยของพระองค์วางตัวเป็นกลางตลอดสงคราม และความเป็นกลางนั้นไม่ได้ถูกรุกรานจากฝ่ายไหนเลย เจ้าชายฟรันทซ์ โยเซ็ฟที่ 2 ทรงวางมือจากราชการแผ่นดิน และทรงแต่งตั้งเจ้าชายฮันส์-อาดัม เป็นผู้สำเร็จราชการตั้งแต่สิงหาคม ค.ศ. 1984 และสิ้นพระชนม์วันที่ 13 พฤศจิกายน ค.ศ. 1989 ทรงปกครองประเทศเป็นเวลา 51 ปี ทรงเป็นกษัตริย์ที่ทรงครองราชสมบัติยาวนานที่สุดในยุโรปในช่วงนั้น
==อ้างอิง==
บุคคลที่เกิดในปี พ.ศ. 2449
บุคคลที่เสียชีวิตในปี พ.ศ. 2532
เจ้าชายลีชเทินชไตน์
เจ้าชายรัชทายาทแห่งลีชเทินชไตน์
ราชวงศ์ลีชเทินชไตน์
สันนิบาตสาวเยอรมัน

สันนิบาตสาวเยอรมัน (Bund Deutscher Mädel ย่อ: BDM) เป็นสมาคมฝ่ายสตรีในองค์การยุวชนฮิตเลอร์ของพรรคนาซี ถือเป็นองค์กรสตรีเพียงองค์กรเดียวที่ถูกต้องตามกฎหมายในประเทศเยอรมนี
สันนิบาตสาวเยอรมันมีต้นกำเนิดตั้งแต่ทศวรรษที่ 1920 โดยมีชื่อเมื่อก่อตั้งว่า แมดเชินชาฟเทิน (Mädchenschaften) หรือเป็นที่รู้จักในชื่อ สมาคมสตรีแห่งยุวชนฮิตเลอร์ (Schwesternschaften der Hitler-Jugend) ต่อมาในค.ศ. 1930 สมาคมได้ถูกจัดตั้งเป็นสาขาหนึ่งขององค์การยุวชนฮิตเลอร์ โดยมีชื่ออย่างเป็นทางการว่า สันนิบาตสาวเยอรมันแห่งยุวชนฮิตเลอร์ (Bund Deutscher Mädel in der Hitler-Jugend) อย่างไรก็ตาม ในช่วงแรกสมาคมนี้ไม่ได้มีสมาชิกมากนัก จนกระทั่งเมื่อพรรคนาซีขึ้นครองอำนาจเบ็ดเสร็จในเดือนมกราคม ค.ศ. 1933 ก็มีจำนวนสมาชิกเพิ่มขึ้นอย่างรวดเร็ว
เด็กหญิงชาวเยอรมันจะเข้าเป็นสมาชิกในสันนิบาตเด็กหญิง (Jungmädelbund ยุงแมเดลบุนด์) ระหว่างอายุ 10-14 ปี และควรจะเข้าเป็นสมาชิกในสันนิบาตสาวเยอรมันระหว่างอายุ 14-18 ปีต่อมาในค.ศ. 1938 ได้เพิ่มอีกหนึ่งขั้นสมาชิกเข้ามาสำหรับผู้ที่มีอายุระหว่าง 17-21 ปีเรียกว่าสมาคมโฉมงามและผู้ศรัทธา (Glaube und Schönheit) ซึ่งจะคอยฝึกและสอนหญิงสาวเหล่านี้ให้พร้อมสำหรับการแต่งงาน, การมีสุขภาพดี, การใช้ชีวิตในประเทศ และเป้าหมายในหน้าที่การงานในอนาคต รวมถึงการมีบุตรในวัยอันควร หรือโดยสรุปคือเปรียบเสมือนโรงเรียนหรือวิทยาลัยสตรี
สมาชิกในสันนิบาตสาวเยอรมันจะพ้นจากสมาชิกสภาพเมื่อมีอายุสามสิบปีบริบูรณ์ หรือเมื่อสมรส หรือเมื่อมีบุตร
== อ้างอิง ==
== แหล่งข้อมูลอื่น ==
Extensive English language website on the BDM
Hitler Youth Forum
Hitler Youth: Bund Deutscher Mädel (BDM)
Das deutsche Mädel the girls' magazine
นาซีเยอรมนี
องค์การที่ก่อตั้งในปี พ.ศ. 2473
มุขมณฑลอูร์เฌ็ลย์

มุขมณฑลอูร์เฌ็ลย์ (Bisbat d'Urgell; Dioecesis Urgellensis) เป็นมุขมณฑลโรมันคาทอลิกในประเทศสเปนและอันดอร์รา มีต้นกำเนิดในคริสต์ศตวรรษที่ 15 หรือก่อนหน้านี้ มุขมณฑลมีที่ตั้งอยู่บริเวณเคาน์ตีอูร์เฌ็ลย์ซึ่งเป็นพื้นที่ทางประวัติศาสตร์แห่งหนึ่งของชาวกาตาลา แต่มีขอบเขตต่างกัน วิหารของบาทหลวงตั้งอยู่ในเมืองลาแซ็วดูร์เฌ็ลย์ ราชรัฐอันดอร์ราเป็นส่วนหนึ่งของมุขมณฑลแห่งนี้
สิ่งสำคัญคือการอุปถัมภ์ของมุขมณฑลอันดอร์รากับท่านบิชอปซึ่งมีบทบาทในฐานะผู้ปกครองร่วมของประเทศที่พูดภาษากาตาลา ร่วมกับประธานาธิบดีฝรั่งเศส (ก่อนหน้านี้คือพระมหากษัตริย์ฝรั่งเศส) อันดอร์ราถูกยกให้แก่บิชอปแห่งอูร์เฌ็ลย์โดยเคานต์อาร์มังก็อลที่ 6 แห่งอูร์เฌ็ลย์ในค.ศ. 1676
==อ้างอิง==
อูร์เฌ็ลย์
 
ศาสนาในประเทศอันดอร์รา